**Notă informativă**

**la proiectul Hotărârii Guvernului cu privire la alocarea mijloacelor financiare**

Proiectul Hotărârii Guvernului cu privire alocarea mijloacelor financiare a fost elaborat de Ministerul Afacerilor Interne în vederea compensării prejudiciului cetățenilor, casele cărora au suferit prejudicii în urma alunecărilor de teren sau care au fost avariate în urma inundațiile provocate de ploilor torenţiale din toamna anului 2013 în s. Baurci, UTA Gagauzia și în s. Valea Perjei, r. Taraclia.

La solicitarea Comitetului Executiv al UTA Găgăuzia, Ministerul Mediului a efectuat un studiu geotehnic al terenului cu casele ameninţate de alunecări de teren şi au emis o concluzie, potrivit căreia în s. Baurci, str. Cotovschi nr. 28-36, în zona caselor de locuit se dezvoltă şi se intensifică alunecările de teren legate cu dezvoltarea ravenelor ce duc la deformarea caselor şi anexele lor. Concluzia expertizei tehnice este, că locuinţele şi familiile din casele lor necesită a fi relocate definitiv. După căderea precipitaţiilor atmosferice de la începutul lunii mai 2014 alunecările se intensifică, provocând deformarea construcţiilor.

Până la etapa actuală, autorităţile publice locale au intervenit cu rezerve disponibile şi au reuşit să finanţeze studiul geotehnic, precum şi lucrările de estimare a costurilor locuinţelor afectate.

În acelaşi timp, posibilităţile de reacţie la această situaţie ale autorităţilor publice locale de nivelul unu şi doi nu sunt suficiente. În situaţia dată, Ministerul Afacerilor Interne propune alocarea din fondul de rezervă al Guvernului a mijloacelor financiare în sumă de 2062 mii lei Comitetul Executiv al UTA Găgăuzia pentru relocarea definitivă a familiilor ce locuiesc în zona periculoasă.

Astfel, se impune acordarea ajutorului financiar persoanelor, după cum urmează:

1. Locuitorii a s. Baurci UTA Găgăuzia str.Cotovschi, 28, 30, 32, 34, 36, 38.

|  |  |  |  |  |
| --- | --- | --- | --- | --- |
| **Nr.** | **Nume, prenume** | **Adresa** | **Tipul ajutorului acordat** | **Valoarea (mii lei)** |
| 1 | Afatarlî Mihail | str.Cotovschi, 28 | Compensaţie bănească | 222 |
| 2 | Terzi Constantin | str.Cotovschi, 30 | Compensaţie bănească | 244 |
| 3 | Torlac Vasilii | str.Cotovschi, 32 | Compensaţie bănească | 235 |
| 4 | Terzi Piotr | str.Cotovschi, 34 | Compensaţie bănească | 301 |
| 5 | Terzi Anna | str.Cotovschi, 36 | Compensaţie bănească | 292 |
| 6 | Paci Uliana | str.Cotovschi, 38 | Compensaţie bănească | 218 |
|  |  |  | **Total:** | **1512** |

2. Locuitorii mun. Comrat UTA Găgăuzia str.Gherasimova, 61, 76.

|  |  |  |  |  |
| --- | --- | --- | --- | --- |
| 1 | Vlah Dmutriu | str.Gherasimova, 61 | Compensaţie bănească | 313 |
| 2 | Pometco Maria | str.Gherasimova, 76 | Compensaţie bănească | 237 |
|  |  | **Total:** | | **550** |

**ÎN TOTAL: 2062**

Comisia pentru determinarea şi evaluarea prejudiciilor materiale a raionului Taraclia a stabilit, că în s.Valea Perjei, raionul Taraclia, în rezultatul ploilor torenţiale din 11- 15 septembrie 2013 au fost deteriorate drumuri auto pe o lungime totală de 2.5 km şi 2 poduri.

Totodată, în urma ploilor torenţiale a fost afectată si porţiunea de drum L652 R31 s. Valea Perjei, la frontiera cu Ucraina. Astfel, pe parcursul anului 2014, de către Ministerul Transporturilor şi Infrastructurii Drumurilor vor fi efectuate lucrări de reparaţie a drumului auto pe porţiunea dată, în sumă de 120 mii lei, Comisia pentru Situaţii Excepţionale a raionului Taraclia, prezentând întregul set de documente necesare în acest scop.

Totodată, având în vedere incapacitatea primăriei s. Valea Perjei, raionul Taraclia şi a Consiliului raional Taraclia, de a acoperi cheltuielile ce ţin de lichidarea consecințelor provocate de ploile torenţiale, Ministerul Afacerilor Interne propune de a aloca consiliului raional Taraclia din Fondul de rezervă al Guvernului surse financiare în sumă de 256 mii lei pentru înlăturarea prejudiciului cauzat de calamităţile naturale provocate în urma ploilor torenţiale din septembrie 2013. Astfel, se impune reparația a 2,5 km de drumuri locale si 2 poduri deteriorate, conform actului Comisiei pentru determinarea şi evaluarea prejudiciilor materiale a raionului Taraclia.

Proiectul este elaborat în temeiul pct. 2 din Regulamentul privind utilizarea mijloacelor fondului de rezervă al Guvernului, aprobat prin Legea nr.1228-XIII din 27 iunie 1997. Potrivit prevederilor pct. 2 din Regulamentul prenotat, fondul de rezervă al Guvernului este destinat, inclusiv finanţării cheltuielilor legate de înlăturarea efectelor calamităţilor naturale şi avariilor, efectuarea lucrărilor de proiectare aferente acestei acţiuni.

Reieşind din cele expuse, considerăm oportună aprobarea proiectului Hotărîrii Guvernului cu privire la alocarea mijloacelor financiare.

**Ministru Dorin RECEAN**